钦定古今图书集成/明伦汇编/官常典/第764卷 > 《读文山集诗》林景熙
## 钦定古今图书集成/明伦汇编/官常典/第764卷 > 《读文山集诗》林景熙

黑风夜撼天柱折，万里飞尘九溟竭。虽欲扶之两腕
绝，英泪浪浪满襟血。龙庭戈鋋烂如雪，孤臣生死早
已决。纲常万古悬日月，百年身世轻一发。苦寒尚握
苏武节，垂尽犹存杲卿舌。膝不可下头可截，白日不
照吾忠切。哀鸿上诉天欲裂，一编千载虹光发。书生
倚剑歌激烈，万壑松声助幽咽。世间泪洒儿女别，大
丈夫心一寸铁。